Kêrel verwurg glo eks | Maroela Media
'n 27-jarige man is Dinsdag in hegtenis geneem nadat hy glo sy voormalige meisie in Johannesburg se middestad verwurg het.
Ao. Xoli Mbele, 'n polisiewoordvoerder, het Woensdag gesê die man het homself aan die polisie oorgegee nadat die polisie Saterdag op die 26-jarige vrou se liggaam in die Cavendish-woonstelblok afgekom het.
Die polisie het vermoed dat sy verwurg is weens merke om haar nek. Een van haar oogbanke was ook opgeswel.
"Die man voer aan dat hy en sy meisie twee weke gelede die verhouding verbreek het, maar dat hulle steeds saamgebly en 'n bed gedeel het," het Mbele gesê. Volgens Mbele is die motief vir die moord nog nie bekend nie, en ondersoek die polisie nog die saak.